**Republikken Kenyas visepresident** (engelsk: *Deputy President of the Republic of Kenya*) er det nest høyeste politiske embetet i landet etter presidenten.

Et embete som *Vice President* ble innstiftet i 1964 gjennom en endring av 1963-forfatningen. I forfatningen av 2010 ble tittelen endret til *Deputy President*. Mens *Vice President* ble utnevnt av presidenten, blir *Deputy President* valgt av Kenyas innbyggere på samme stemmeseddel som presidenten. I motsetning til det tidligere forholdet, der *Vice President* vanligvis også innehadde en ministerpost i regjeringen, har ikke *Deputy President* tillatelse til å inneha et annet statlig eller offentlig embete.

Opprykking til embetet som president
------------------------------------

To av Kenyas *Vice Presidents*, Daniel arap Moi og Mwai Kibaki, ble presidenter.

Moi rykket opp som president etter Jomo Kenyattas død 22. august 1978. Mwai Kibaki vant presidentvalget 27. desember 2002 og ble tatt i ed 30. desember 2002.

Fungerende president
--------------------

President Uhru Kenyatta utnevnte *Deputy President* William Ruto til fungerende president 6. oktober 2014–9. oktober 2014, mens han selv skulle innfinne seg hos Den internasjonale straffedomstolen i Haag.

Valg og kvalifikasjoner
-----------------------

Hver kandidat i et presidentvalg skal, som kandidat til embetet som *Deputy President*, nominere en person, som er kvalifisert til å kunne bli valgt som president. Det innebærer blant annet at han/hun må være kenyansk statsborger siden fødselen, være kvalifisert til å kunne bli valgt som medlem av Parlamentet og være nominert av et politisk parti eller som en uavhengig kandidat.

Presidenten og visepresidenten blir valgt for en embetsperiode på fem år. De kan ikke sitte i mer enn to perioder.

Funksjoner
----------

*Deputy President* skal være presidentens hovedassistent og dennes stedfortreder i utøvelsen av dennes funksjoner. Han/hun er medlem av regjeringen.

*Deputy President* skal utføre de funksjonene som forfatningen har gitt ham/henne og eventuelt andre funksjoner som presidenten kan tildele ham/henne.

Han/hun skal fungere som president når presidenten er fraværende eller midlertidig arbeidsudyktig og i enhver annen periode, som presidenten bestemmer.

Ledighet i presidentembetet
---------------------------

Embetet som president blir ledig når innehaveren dør, overleverer en avskjedssøknad til Nasjonalforsamlingens president, blir avsatt på grunn av arbeidsudyktighet / riksrettsdom eller etter en annen bestemmelse i forfatningen. Dersom embetet som president blir ledig, skal *Deputy President* overta som president for den gjenværende del av embetsperioden.

Ledighet i embetet som *Deputy President*
-----------------------------------------

*Deputy President* kan når som helst fratre embetet gjennom å overlevere en skriftlig underrettelse til presidenten.

Innen 14 dager etter at embetet som *Deputy President* har blitt ledig, skal presidenten nominere en person til å fylle ut vakansen. Nasjonalforsamlingens medlemmer skal votere over nominasjonen innen 60 dager etter at de har mottatt den.

Fjerning av *Deputy President*
------------------------------

*Deputy President* kan bli fjernet fra embetet på grunn av fysisk eller mental arbeidsudyktighet til å utføre embetsfunksjonene eller riksrettsdom på grunn av et grovt brudd på en bestemmelse i forfatningen eller en annen lov, hvor der er seriøse grunner til å tro at *Deputy President* har begått en forbrytelse etter nasjonal eller internasjonal lov eller for grovt embetsbrudd.

Liste
-----

      Kenya African National Union (KANU)
      National Rainbow Coalition (NRC)
      Wiper Democratic Movement–Kenya (WDM–K)
      Jubilee Alliance (JA)
      Jubilee Party (JP)
      United Democratic Alliance (UDA)

| Bilde | Navn(født-død) | Embetstid | Parti | President | Ref. |
| --- | --- | --- | --- | --- | --- |
| **Vice President** |
|  |  | **Jaramogi Oginga Odinga**(1911–1994) | 12. desember 1964–14. april 1966 | KANU | **J. Kenyatta** |  |
|  |  | **Joseph Murumbi**(1911–1990) | 3. mai 1966–31. august 1966 | KANU |  |
|  |  | **Daniel arap Moi**(1924–2020) | 5. januar 1967–22. august 1978 | KANU |  |
|  | Mwai Kibaki | **Mwai Kibaki**(1931–2022) | 14. oktober 1978–24. mars 1988 | KANU | **Moi** |  |
|  |  | **Josephat Karanja**(1931–1994) | 24. mars 1988–1. mai 1989 | KANU |  |
|  |  | **George Saitoti**(1945–2012) | 1. mai 1989–8. januar 1998 | KANU |  |
|  |  | **George Saitoti**(1945–2012) | 3. april 1999–30. august 2002 | KANU |  |
|  |  | **Musalia Mudavadi**(1960–) | 4. november 2002–3. januar 2003 | KANU |  |
| **Kibaki** |
|  |  | **Michael Kijana Wamalwa**(1944–2003) | 3. januar 2003–23. august 2003(døde) | Ford–KenyaInngikk i alliansenNRC |  |
|  |  | **Moody Awori**(1928–) | 25. september 2003–9. januar 2008 | NRC |  |
|  |  | **Kalonzo Musyoka**(1953–) | 9. januar 2008–9. april 2013 | ODM–K↓WDM–K |  |
| **Deputy President** |
|  |  | **William Ruto**(1966–) | 9. april 2013–12. august 2022 | URPInngikk i alliansenJA(til 2016) | **U. Kenyatta** |  |
|  | JP(fra 2016) |
|  |  | **Rigathi Gachagua**(1965-) | 12. august 2022– | UDA | **Ruto** |  |

Referanser
----------

1. ↑  «Top earners: President Uhuru and Deputy President Ruto salaries». *Business Today*. Nairobi. 18. mai 2017. Besøkt 29. mai 2020.
2. ↑  Agutu, Nancy (4. februar 2020). «'From Saitoti to Mudavadi': Vice Presidents who served under Moi». *The Star*. Nairobi. Besøkt 29. mai 2020.
3. 1 2 3 4 5 6 7 8 9 10  «Constitution of Kenya, 2010». Kenya Law. Besøkt 29. mai 2020.
4. ↑  «Former Presidents». The Presidency. Arkivert fra originalen 14. juli 2018. Besøkt 29. mai 2020.
5. 1 2 3 4 5 6 7 8 9 10 11 12 13  «Political Leaders: Kenya». *World Political Leaders 1945–2015*. Zárate's Political Collections. Besøkt 29. mai 2020.
6. ↑  Profile of President Mwai Kibaki
7. ↑  «Acting President William Ruto gets to Work at Harambee House.». K24 TV – via YouTube.
8. ↑  Mutai, Edwin (6. oktober 2014). «Why Uhuru picked Ruto to act as president during Hague trip». *Business Daily Africa*. Nairobi. Besøkt 29. mai 2020.
9. ↑  Manyibe, Ezra (16. november 2019). «What Ruto did in three days as president». *Kenyans.co.ke*. Nairobi. Besøkt 29. mai 2020.